26/07/2016 | Administración LocalMunicipal
Pontedeume
Anuncio Agrupación Permanente do Concello de Cabanas e o Concello de Pontedeume para a solicitude de subvencións

O Pleno do Concello de Pontedeume, celebrado en sesión ordinaria de 30/06/2016 adoptou, en base á seguinte exposición de motivos: En desenvolvemento do establecido nos artigos 87 e seguintes da lei 30/1992 de 26 de novembro sométese a consideración do Pleno da corporación, orgao competente tendo en conta o establecido no artigo 47.2 da Lei 7/1985 de 2 de abril, requirindo o voto favorable da maioría absoluta do número legal de membros das corporacións locais: Art.º 47.2. LBRL: Requírese o voto favorable da maioría absoluta do número legal de membros das corporacións para a adopción de acordos nas seguintes materias: h) Transferencia de funcións ou actividades a outras Administracións públicas, así como a aceptación das delegacións ou encomendas de xestión realizadas por outras administracións, salvo que por lei se impoñan obrigatoriamente.“ Tramitado expediente administrativo que da cumplimento ao procedemento administrativo de agrupación permanente entre os concellos de Cabanas e Pontedeume para a xestión compartida mediante ás figuras da delegación de competencias e o convenio de colaboración en solicitudes de subvencións e proxectos en materias de medioambiente, infraestructura viaria e outros equipamentos de titularidade pública, abastecemento e avacuación e tratamento de aguas residuais, promoción turística, deporte, cultura e novas tecnoloxías. Conforme aos principios xerais de eficacia (art.103 da Constitución Española), eficiencia na asignación de recursos públicos (arts.7 da Lei orgánica de estabilidade orzamentaria e sostenibilidade) e colaboración interadministrativa (art.3 e 4 da Lei 30/1992 e 10 e 57 da LBRL), este Concello entende que sería más conveniente realizar este tipo de actuacións de forma conxunta con outros concellos da zona que ao contar con necesidades semellantes e competencias concorrentes na materia, sexa adecuado o emprego de fórmulas asociativas que aforren custes, eviten duplicidades e melloren a xestión pública para seguir prestando servizos de calidade aos veciños neste contexto de crise económica Tendo en conta a necesidade da delegación de competencias e a suscripción dun convenio de colaboración entre o concello de Cabanas e Pontedeume para a xestión conxunta de solicitudes de subvencións e execución de proxectos en materias de medioambiente, infraestructura viaria e outros equipamentos de titularidade pública, abastecemento e avacuación e tratamento de aguas residuais, promoción turística, deporte, cultura e novas tecnoloxías tendo en conta as relacións interadministrativas que existen entre ambos concellos segundo consta na Memoria dos ADL de ambos concellos de data 14/06/2016. Quedando debidamente acreditada a xustificación de que é máis conveniente/eficiente realizar actuacións nos ámbitos indicados de forma conxunta entre ambos municipios, por criterios económicos, xeográficos, condición para ser beneficiario de subvención, etc. (O artigo 27 da LBRL permite a delegación de competencias sempre que con iso se mellore a eficiencia da xestión pública; e o artigo 7 da LOEP establece o principio de eficiencia na asignación de recursos públicos). Considerando a competencia desta alcaldía para o ditado do presente acto administrativo e á vista do informe conxunto emitido polos Secretarios dos concellos de Cabanas e Pontedeume de data 20 de xuño de 2016. Considerando o establecido no Art.61.1 LALGA: “O Alcalde é o Presidente da Corporación e ostenta as seguintes atribucións: r) Solicitar a delegación de competencias para a contratación e execución de obras e servizos con outras Administracións.“ Considerando o establecido nos Arts.3 da Lei 30/1992, 10 e 57 da LBRL en canto aos principios de colaboración e cooperación entre administracións públicas. Considerando o establecido nos artigos 7 e 27 da LBRL, 196 197 da LALGA en canto á delegación de competencias; Arts 26 da LBRL e 81 da LALGA en canto á prestación de servizos municipais de forma asociada e 57 da LBRL, 197 e 198 da LALGA, e 88 da Lei 30/1992 en canto aos convenios de colaboración.” O ACORDO que a continuación se transcribe: “PRIMEIRO: A agrupación permanente entre os concellos de Cabanas e Pontedeume para a xestión compartida mediante ás figuras da delegación de competencias e o convenio de colaboración en solicitudes de subvencións e proxectos en materias de medioambiente, infraestructura viaria e outros equipamentos de titularidade pública, abastecemento e evacuación e tratamento de aguas residuais, promoción turística, deporte, cultura e novas tecnoloxías, nos seguintes termos: SEGUNDO.- Delegar no Concello de Cabanas o exercicio das seguintes competencias/funcións en materia de subvencións para a xestión compartida de subvencións e proxectos en materias de medioambiente, infraestructura viaria e outros equipamentos de titularidade pública, abastecemento e evacuación e tratamento de aguas residuais, promoción turística, deporte, cultura e novas tecnoloxías, de forma agrupada, actuando o Concello de Cabanas como Concello sede da agrupación: O alcance e contido da delegación de competencias e funcións é o seguinte: Obxecto e alcance: Deléganse as seguintes competencias/funcións propias do concello de Pontededeume no Concello Cabanas que actuará como Concello sede da agrupación dos Concellos de Pontedeume-Cabanas para a realización da xestión compartida en solicitudes de subvencións e proxectos en materias de medioambiente, infraestructura viaria e outros equipamentos de titularidade pública, abastecemento e avacuación e tratamento de aguas residuais, promoción turística, deporte, cultura e novas tecnoloxías. -Dirección, xestión, organización e coordinación da obra/servizo. -Xestión administrativa da subvención para a obra/servizo: Solicitude e tramitación da subvención ante a Administración convocante da subvención. O alcance da delegación se extiende a todas as actuacións necesarias para levar a cabo todos os trámites inherentes á subvención conforme á orden que a regula. Facúltase ao alcalde do Concello sede como representante único, coordinador e interlocutor ante la Administración convocante da subvención. -Selección e contratación do persoal laboral temporal necesario para a obra/servizo (xestión directa). -Contratación da obra, servicio ou subministros necesarios para a obra/servizo (xestión indirecta). O alcance da delegación se extende a: a) Todas as fases do proceso de contratación: Preparación, adxudicación, formalización, execución, etc…. b) Unicamente as fases de preparación e adxudicación do contrato. O contrato configurase con varios lotes independentes que se corresponden cos ámbitos territoriales e funcionais do concello delegante. Realizadas as fases de preparación e adxudicación do contrato e unha vez seleccionada a empresa que vai a prestar o servizo en todos os concellos, a formalización, execución e seguimento do contrato corresponden a cada un dos concellos agrupados. O Concello sede actua como órgano de contratación de acordo co artigo 109.5. do Real Decreto Lexislativo 3/2011 de 14 de novembro, polo que se aproba o Texto refundido la Lei de contratos do sector público, que regula a financiamento dos contratos con achegas de distinta procedencia de tal xeito que tramitarase un só expediente de contratación polo concello ao que corresponda a adxudicación do contrato, debendo acreditarse naquel a plena disponibilidade de todas as achegas e determinarse á orde de seu pagamento. O alcance da delegación esténdese a todos os expedientes incluídos nas materias de medioambiente, infraestructura viaria e outros equipamentos de titularidade pública, abastecemento e avacuación e tratamento de aguas residuais, promoción turística, deporte, cultura e novas tecnoloxías e nos supostos que a delegación non contradiga co réxime xurídico da subvención que se convoque. -Medios materiais e persoais: A presente delegación non implica a cesión de medios persoais e materiais propios do concello de Pontedeume a o concello de Cabanas, salvo que a natureza da axuda así o esixa e será para caso concreto e requirindo un acordo expreso de delegación nese suposto. -Financiamento: Compromiso de achega económica pola parte proporcional ao 50 % do custo municipal do proxecto, sen perxuizo de que a natureza da solicitude estableza porcentaxes de outra índole ponderando criterios poboacionais, de desenvolvemento da actividade, obra ou proxecto de que se trate. Este suposto será desenvolto na memoria de solicitude de cada unha das subvencións cuios costes municipais non poidan ser distribuiídos ao 50 % entre ambos concellos. -Porcentaxe de financiamento estimada de cada concello participante e da administración convocante da subvención. -O importe exacto das aportacións concretarase non convenio de colaboración en función do concellos que o asinen e da subvención prevista ou concedida á agrupación. No suposto de que a subvención concedida sexa menor deberán reaxustarse os importes a través da comisión de seguimento do convenio. -O importe inicial deberá de estar dispoñible no prazo previsto en cada unha das ordes reguladoras das subvencións e en todo caso antes do aboamento das facturas que se emitan pola óptima execución dos servizos, ou obras de que se traten. -Nas obras/servizos plurianuais a comisión de seguimento establecerá no último trimestre de cada ano ás previsións das necesidades de financiamento do servizo e dará traslado a cada concello. -Duración: A presente delegación terá unha vixencia de dous anos, prorrogables por outros dous, no seu caso e mediante acordo expreso de prórrroga. -Formas de control: responsable municipal do convenio, o axente de emprego e desenvolvemento local municipal, que será membro da comisión de seguimento. Asimesmo todos e cada un dos actos ditados en desarrollo do presente acordo serán fiscalizados pola Intervención municipal -Outras obrigas que impoña a Orde/Resolución da subvención: Posibilidade ou non de anticipos, compromiso solidario de execución e de aplicación solidaria da subvención, compromiso de non disolver a agrupación ata que transcorra o prazo de prescrición previsto nos artigos 35 e 65 da Lei 9/2007, do 13 de xuño, de subvencións de Galicia, etc., serán prevostas en cada un dos convenios particulares de colaboración que se asinarán para cada unha das subvencións que se tramiten e atendendo as súas particularidades. - O non cumprimento do seu obxecto. - A inviabilidade da realización das actuacións descritas neste convenio, por causas non imputables ás partes. - O incumprimento de carácter total ou parcial de calquera das cláusulas do presente convenio. Entenderase por incumprimento parcial aquel que implica en maior ou menor grao a non consecución dos fins propios ou impidan de xeito directo ou indirecto as actuacións previstas no presente convenio. - Denuncia por causas de interese público, a instancia de calquera das partes. Cada unha das situacións descritas por si soa é causa suficiente de rescisión do mesmo. -Formalización: A presente delegación de competencias será obxeto de formalización nun convenio de colaboración/cooperación marco conxunto entre ambos concellos que se agrupan, como requisito de eficacia dos acordos adoptados por cada unha das partes, delegando expresamente en órgano unipersoal (alcalde ou concelleiro) a facultade para asinar o convenio así como dos convenios particulares de colaboración que se se asinarán para cada unha das subvencións que se tramiten e atendendo as súas particularidades. -Interpretación da fórmula de agrupación e posibles incumplimentos da mesma: as discrepancias que xurdan na aplicación do presente acordo e dos seus convenios resolveranse por unha comisión de seguemento e coordinación, que estará formada por dous representantes de cada concello, que serán nomeados polo Pleno da corporación, asistidos polo responsable do proxecto desinado, esto é o axente de emprego e desenvolvemento local municipal e a que poderá acudir calquera empregado público municipal que en exercizo das funcións de asesoramento sobre un expediente da súa materia poda ser requerido polos representantes municipais na comisión. No non previsto neste acordo estarase ao disposto na lexislación aplicable á materia obxecto do convenio, especialmente á resolución de convocatoria das subvencións respectivas. Os conflitos que se susciten poranse en coñecemento da citada comisión; no caso de que non se chegue a acordo sobre as discrepancias litixiosas sentenciaranse na orde xurisdicional contencioso administrativa. A comisión de seguemento e coordinación rexerase polo establecido na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Ás súas principais funcións serán en concreto as seguintes:  O seguimento e control da xestión da obra/servizo.  Revisar e mellorar o orzamento anual do servizo compartido e sometelo a aprobación plenaria dos concellos asociados xunto coa distribución de cargas que xenere o servizo.  Revisar e mellorar o catálogo de condicións de prestación do servizo, co establecemento das directrices básicas da prestación conxunta, que deberá ser ratificado en sesión plenaria dos concellos.  Revisar as ordenanzas e regulamentos dos concellos que afecten directamente ao funcionamento do servizo para a súa homoxeneización.  A elaboración das súas normas internas de xestión.  A interpretación do convenio.  A proposta, no seu caso, de addendas.  Intervención previa á resolución por incumprimento.  Resolver cantas dúbidas se lle presenten polos membros integrantes.  Calquera outras relacionadas coa xestión do servizo. TERCEIRO: Autorizar ao Sr. Alcalde do concello de Pontedeume para a sinatura do convenio marco de colaboración así como dos convenios particulares de colaboración que recollan estas condicións que se aproban. CUARTO: Dar traslado do presente acordo ao concello de Cabanas. QUINTO: Publicar o presente acordo no boletín oficial da provincia da Coruña aos efectos de xeral coñecemento e remitir á Dirección Xeral de Administración local aos efectos oportunos.” O que se publica para xeral coñecemento e para producir os efectos previstos neste acordo. Pontedeume, 8 de xullo de 2016. O Alcalde Bernardo Fernández Piñeiro